“Holy Moly” ร้านพายน้องใหม่ที่เพิ่งเปิดตัวสาขาสอง ที่ The Gourmet Garden ชั้น G ศูนย์การค้าสยาพารากอน ซึ่งทางร้านมีพายสูตรเฉพาะที่จัดว่าเด็ดไม่แพ้ร้านไหน ด้วยจำนวนเลเยอร์ของพายที่มี 243 ชั้น แถมยังใช้แป้งและเนยนำเข้าจากฝรั่งเศส ทำให้ตัวแป้งมีความบางและกรอบทุกคำที่กัด

เริ่มด้วยพายชิ้นเล็ก ตัวนี้เด็ดสุดๆ “Holy Yolky” (95 บาท) อบร้อนๆ กัดแล้วไส้ไข่เค็มลาวาทะลักเต็มปาก  ได้รสชาติความมันและเค็มนิดๆ หรือจะลอง “Camembert”(60 บาท) คาราเมลซอร์เบต โปะคามองแบร์ชีส
ยังมี “Shrooms” (60 บาท) ผสมเห็ดพอร์โตเบลโลและเห็ดทรัฟเฟิล หรือจะจัดเต็มด้วยพายชิ้นใหญ่ “Chicken Pot Pie” (125 บาท) ไส้ไก่กับมะเขือเทศ ได้กลิ่นหอมของเฮิร์บอ่อนๆ ต่อด้วย “Hurry Curry” (125 บาท) ไส้แกงไก่สไตล์อินเดีย และ “Apple Cinnamon & Ice Cream” (185 บาท) ไส้แอปเปิ้ลผัดกับซินนามอน และสำหรับใครที่ชอบทานสแน็คต้อง “Holy Biscuit” (69 บาท) 


ทางร้านยังมีโยเกิร์ตเพิ่งเริ่มขายกลางเดือนธันวาคม อย่าง “Strawberry Balsamic Yogurt” หวานอมเปรี้ยวของไซรัปที่ทำจากบัลซามิก หรือจะลอง “Orange Brown sugar Yogurt” มีกลิ่นหอมหวานของส้มซันควิก ยังมี “Honey Comb&Parmesan crisp Yogurt” หอมหวานกลิ่นน้ำผึ้งตัดรสเค็มของพาเมซานชีส

สำหรับเพื่อนๆ ที่อยากลองพายสูตรพิเศษ พร้อมไส้ลาวาไหลเยิ้ม ต้องมาที่ร้าน Holy Moly กันนะ
